གོང་གི་བོད་རྒྱ་གཉིས་ཀྱི་དཔེ་ཆ་ལས་མཚོ་སྔོན་པོའི་མིང་གི་འབྲི་ཚུལ་ལུང་དྲངས་པ་དེའི་ཤེས་རྟོགས་གསལ་བོ་ཞིག་བྱུང་བ་ནི་མཚོ་སྔོན་པོའི་མིང་གི་ལོ་རྒྱུས་ལ་དུས་ཡུན་ཧ་ཅང་རིང་པོ་ཞིག་ཡོད་པ་དེ་རེད།དཔེར་ན།སོག་སྐད་ཀྱིས་མཚོ་སྔོན་པོ་ཞེས་པའི་མིང་དེ་རྒྱ་ནག་གི་ཡོན་མིང་རྒྱལ་རབས་སྐབས་ཡིན་ཟེར་བས་ད་བར་དུ་ཆེས་ཉུང་ན་ཡང་ལོ་བརྒྱད་བརྒྱ་ལྷག་གི་ལོ་རྒྱུས་ཡོད་པ་དང་།བོད་ཀྱིས་མཚོ་སྔོན་པོའི་མིང་བཀའ་ཐང་སྡེ་ལྔདང་བཀའ་ཆེམས་ཀ་ཁོལ་མ་གཉིས་ལྟར་ན་ད་བར་དུ་ལོ་ངོ་ཆིག་སྟོང་ཉིས་བརྒྱ་ནས་སུམ་བརྒྱ་ལྷག་ཡོད།རྒྱ་དཔེ་ལས་མཚོ་སྔོན་པོའི་མིང་གི་ལོ་རྒྱུས་དེ་བས་ཀྱང་རིང་སྟེ་ད་བར་དུ་ལོ་ཉིས་སྟོང་ལྷག་ཡོད་པ་ལྟ་བུ་རེད།